Grupper

På gruppene får barn som er like gamle være sammen i lek og læring. Det er engasjerte voksne som legger opp aktiviteter etter alder og utviklingsnivå.

Førskolegruppa har fokus på språk og matematikk med tanke på skolestart.

Voksenrollen

Vi voksne har som mål å gi barna trygghet, gi rom for glede og humor, være aktivt til stede i barnas lek ved å observere, lytte og delta. Vi skal gi varme og omsorg til det enkelte barn og gi rom for undring, kunnskap og mestring.

Dokumentasjon

Det pedagogiske arbeidet dokumenteres gjennom planer og observasjon. Dette for å åpne for en kritisk og reflekterende praksis rundt barnehagens verdigrunnlag og oppgaver.

Foreldresamarbeid

Det er viktig i arbeidet vårt å ha et godt samarbeide med foreldre. Det er dere som kjenner barnet deres best.

Virksomhetens mål for arbeidet

Barnehagen skal være en læringsarena med fokus på trygghet, sosial kompetanse og lek. Det skal være høy kvalitet på det pedagogiske arbeidet. Barnehagen skal følge regelverket i forhold til statlige og kommunale føringer.



Trygt og godt for stort og smått

Åpningstiden er: 07.00 – 17.00

Telefonnr: **947 93 947**

Barnehagen følger kommunenes skolerute og har 5 planleggingsdager. Det er også stengt jul, påske og 3 uker på sommeren.



HJERTEGRYTA BARNEHAGE

Tussestien 6, 1405 Langhus

[**www.hjertegryta.barnehageside.no**](http://www.hjertegryta.barnehageside.no)

Kort om barnehagen

Hjertegryta barnehage er en privat barnehage som eies av Langhus Kvinne- og familieforbund. Den drives av et driftsstyre som består av foreldrerepresentanter.

Barnehagen ble grunnlagt 1974 og i 2011 flyttet vi inn i Smedsrud grendelag sitt hus. Barnehagen har plass til 29 barn fra 1-6 år. Bytta navn i 2018 fra Jettegryta til Hjertegryta.

Personalet i barnehagen Barnehagestyrer Rosita Jonsson hjertegryta@outlook.com

**Revehiet**

Pedagogisk leder Linda Nesje

Barnehagelærer Rosita Jonsson

Barn- og ungdomsarbeider Ellen Brekke

Assistent Ann-Christin Mørch

**Bjørnehiet**

Pedagogisk leder Ida Hauge Mustorp

Barn- og ungdomsarbeider Heidi Olsen

Assistent Seinab Ali Alan

Satsningsområder

**Språk**

Her jobbes det aktivt hver dag i lek og læring. Språksprell og språkiste er et verktøy som vi bruker i hverdagen. Vi bruker også rim, regler og høytlesing.

**Sosial kompetanse**

Evne til å vise omsorg for seg selv og andre. Kort fortalt skal barna lære å være medmenneske og en god venn.

**Barns rett til medvirkning**

Barna i skal få medvirke på barnehagens innhold ut ifra de rammer som er. Vi observerer, lytter og snakker med og tar med barnas innspill i det pedagogiske arbeidet. Vi voksne skal være observante i forhold til barnas verbale og nonverbale uttrykk, uttrykk for sine meninger, ønsker og behov.

**Læringsmiljø og grunnleggende ferdigheter** er valgt som satsningsområder for barnehager,

skoler og SFO for perioden 2013-2022 i Ski kommune. For at læring og utvikling skal skje må læringsmiljøet være godt. Alle grunnleggende ferdigheter er nødvendige forutsetninger for å ivareta barnas behov for lek, læring og danning som grunnlag for allsidig utvikling.

Barnehagelovens formålsparagraf

Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene. Barnehageloven §1, 1.ledd

<http://lovdata.no/dokument/NL/lov/2005-06-17-64>

Barnehagens fagområder

[http://www.](http://www.regjeringen.no/upload/KD/Vedlegg/Barnehager/Rammeplan_2011/KD_bokmal_Rammeplan_2011_web.pdf)udir.no/rammeplan

* Kommunikasjon, språk og tekst
* Kropp, bevegelse, mat og helse
* Kunst, kultur og kreativitet
* Natur, miljø og teknologi
* Antall, rom og form
* Etikk, religion og filosofi
* Nærmiljø og samfunn

Rammeplanen skal gi hele barnehagens personale en forpliktende ramme for planlegging, gjennomføring og vurdering av barnehagens virksomhet.